
______________________________________________________________________________

На основу члана 3. став 4. Одлуке о образовању и раду Стручне службе Заштитника грађана ("Службени гласник РС", број 105/07), а у вези са чланом 50. став 1. и чланом. 61. Закона о државним службеницима („Службени гласник РС”, бр. 79/05, 81/05 - исправка, 83/05 исправка, 64/07 - измена, 67/07 - исправка, 116/08, 104/09 и 99/14), чланом 6. Уредбе о спровођењу интерног и јавног конкурса за попуњавање радних места у државним органима-пречишћен текст („Службени гласник РС”, бр. 41/07- пречишћен текст и 109/09), и чланом 6. ст. 1. – 3. Правилника о попуњавању радних места у Стручној служби Заштитника грађана број 31-267-47322/15 од 24. 12. 2015. године, по овлашћењу Заштитника грађана број 213-1183-28230/16 од 25. 07. 2016. године оглашавам



ИНТЕРНИ КОНКУРС
за попуњавање извршилачког радног места
у Стручној служби Заштитника грађана


I Орган у коме се радно место попуњава 
Заштитник грађана, Београд, Делиградска бр.16
II Радно место које се попуњава:

Радно место – шеф Одсека за медије, звање виши саветник, СЕКТОР IV – за развој и сарадњу – један извршилац, одређено под редним бројем 50, Правилника о унутрашњем уређењу и систематизацији радних места у Стручној служби Заштитника грађана.

Услови за рад на радном месту: Високо образовање, најмање 7 година радног искуства у струци, општи услови за рад на пословима у звању из Закона (високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету), положен државни стручни испит, знање енглеског језика, знање рада на рачунару.
Стручне оспособљености, знања и вештине које се проверавају у изборном поступку: познавање делокруга рада Заштитника грађана, области организације и рада државних органа, познавање међународних прописа у области људских права, стручно знање кандидата из области рада на наведеном радном месту,  вештина комуникације, логичког и аналитичког резоновања, елоквенцијa, организаторске способности, вештина руковођења, креативност - усменим путем; знање рада на рачунару - практичним радом на рачунару; познавање енглеског језика - увидом у сертификат о стеченом нивоу знања.
III Општи услови за запослење: 
Држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.
IV Место рада:
Београд, Делиградска бр. 16. 

V Адреса на коју се подносе пријаве
Заштитник грађана, Београд, Делиградска бр. 16,  са назнаком „За интерни конкурс”.
 VI Лица која су задужена за давање обавештења о конкурсу:
Весна Петровић, Аида Мурић, бр. тел.: 011 / 2068-170,  Одсек за људске ресурсе и правне послове
VII Рок за подношење пријава на конкурс: Рок за подношење пријава на конкурс је 8 дана и почиње да тече наредног дана од дана објављивања на интернет презентацији и огласној табли Заштитника грађана.

VIII Докази који се прилажу уз пријаву на конкурс: 

Пријава са биографијом и наводима о досадашњем радном искуству; остале доказе о чињеницама о којима Одсек за људске ресурсе и правне послове, Сектор за опште и заједничке послове, води службену евиденцију, није неопходно подносити.

IX Провера стручних оспособљености, знања и вештина у изборном поступку: 

Са кандидатима чије су пријаве благовремене, потпуне, разумљиве, уз које су приложени сви потребни докази и који испуњавају услове за оглашено радно место, провера стручних оспособљености, знања и вештина у изборном поступку извршиће се  14. децембра 2016. године са почетком у 14,00 часова, у просторијама Стручне службе Заштитника грађана, у Београду, Делиградска бр.16.


[bookmark: _GoBack]X Право учешћа на интерном конкурсу: Пријаве нa конкурс могу подносити само државни службеници запослени у Стручној служби Заштитника грађана.








НАПОМЕНА:
Овај оглас се објављује на огласној табли и интернет страници Заштитника грађана www.zastitnik.rs.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

	
	
	ГЕНЕРАЛНИ СЕКРЕТАР

	
	
	

	
	
	

	
	
	Оља Јовичић












Делиградска 16,  11000 Београд
Телефон: (011) 2068 -100       www.zastitnik.rs        e-mail: zastitnik@zastitnik.rs 
Делиградска 16,  11000 Београд
Телефон: (011) 2068 -100       www.zastitnik.rs        e-mail: zastitnik@zastitnik.rs 
image1.png




image2.jpeg
a°
i X

3alUTUTHUK rpahaHa
Zastitnik gradana




